Iroq terrorchilik guruhi jangarilari bilan faqatgina o‘z kuchi bilan, xorijiy aralashuvsiz kurashadi, deb aytdi Iroq tashqi ishlar vaziri Ibrohim al-Ja’fariy. Bu haqda vazirlikning rasmiy saytida ma’lum qilindi. “Iroqda terrorchilikka qarshi quruqlikdagi yoki boshqa istalgan operatsiya ba’zi maslahatchilardan tashqari, hech qanday aralashuvsiz, faqatgina Iroq kuchlari bilan boshqariladi”, deb aytdi al-Ja’fariy. Al-Ja’fariy Iroq mustaqil davlat sifatida hech kimga o‘z mustaqilligini buzishga imkon bermasligini aytdi. Avvalroq Pentagon rahbari Eshton Karter yaqin orada Iroq va Suriyada IShIDga qarshi quruqlikdagi operatsiya boshlanishini ma’lum qilgandi.